Протокол от заседание на ПК Бюджет, финанси, икономика и евроинтерграция от 22.02.2024

По време на заседание на ПК Бюджет, финанси, икономика и евроинтерграция от 22.02.2024 присъстваха 7 членове на комисията (пълен състав).  Подложени на дискусия и гласуване бяха следните предложения от Дневния ред:
1. Предложение с рег. № 86/05.02.2024 – „Относно: Промени в план-сметката за разходите, разплащани с такса битови отпадъци за 2024 г. и приходната част“
След разглеждане на предложението и направени пояснения от администрацията предложението се прие при следното разпределение на гласовете при гласуването: 
	За
	Против
	Въздържали се

	7
	0
	0



Предложение с рег. № 86/05.02.2024 се прие.

2. Предложение с рег. № 89/06.02.2024 – „Годишен план на звено „Вътрешен одит“ в Община Горна Оряховица за 2024 г.“ към „Стратегически план на звено „Вътрешен одит“ в Община Горна Оряховица за периода 2024-2026 г.“

От Милен Маринов се зададоха въпроси относно окомплектоването на звеното и рисковите тегла на одитните единици. Бяха направени разяснения от администрацията. 

Предложението се прие за информация и не се подлага на гласуване.
 
3. Предложение с рег. № 94/08.02.2024 – „Относно: Програма за управление на Община Горна Оряховица за периода 2023 - 2027 г.““

От Милен Маринов се зададоха въпроси относно намеренията за развиване на града като туристическа дестинация и предвидените стипендии за ученици в специалности биология, химия, физика. Бяха направени разяснения от администрацията. 

Предложението се прие за информация и не се подлага на гласуване.

4. Предложение с рег. № 98/12.02.2024, проект за Решение „Относно: Определяне числеността на състава на доброволното формирование“

Предложението е нормативно регламентирано и по него не възникнаха допълнителни въпроси. Предложението се прие при следното разпределение на гласовете при гласуването: 
	За
	Против
	Въздържали се

	7
	0
	0



Предложение с рег. № 98/12.02.2024 се прие.

5. Предложение с рег. № 103/14.02.2024, проект за Решение „Приемане на Наредба за изменение и допълнение на Наредбата за определянето и администрирането на местни данъци на територията на Община Горна Оряховица“

Предложението е нормативно регламентирано и касае повишаване прага на патентния данък на 100 000 лв. следващ увеличение прага на регистрация и по ДДС. От Иван Димитров бе зададен допълнителен въпрос дали се очаква по-висока приходна част заради увеличения обхват на облагани лица. Администрацията даде пояснения. Предложението се прие при следното разпределение на гласовете при гласуването: 
	За
	Против
	Въздържали се

	7
	0
	0



Предложение с рег. № 103/14.02.2024 се прие.

6. Предложение с рег. № 129/19.02.2024, проект за Решение „Общински съвет Горна Оряховица дава съгласие Община Горна Оряховица да кандидатства с проектно предложение „Подобряване на енергийната ефективност на система за изкуствено осветление на четири населени места в община Горна Оряховица“ по процедура BG-RRP-4.028 – ПОДКРЕПА ЗА ЕНЕРГИЙНО ЕФЕКТИВНИ СИСТЕМИ ЗА УЛИЧНО ОСВЕТЛЕНИЕ – ПОКАНА 2  по линия на МЕХАНИЗМА ЗА ВЪЗСТАНОВЯВАНЕ И УСТОЙЧИВОСТ. Със същото решение Общински съвет Горна Оряховица задължава кмета на общината за период от 5 години да извършва ежегодни вноски във Фонда за декарбонизация в размер на 10 % от действително получената сума по проекта.  

Администрацията даде пояснения относно икономическия ефект от реализацията на проекта – 2 млн. лв. е максималният размер, който може да бъде ползван. Годишният разход за електроенергия е около 400 000 лв./година за 4-те населени места. Очаква се икономията да е до 80 %, т.е. разхода за електроенергия да намалее до 80-100 хил. лв./година. Същевременно вноската от 10 % за фонда за декарбонизация би била в размер на 200 000 лв./година, така че ефекта би бил в рамките на спестени 100 000 лв./година. След 5-тата година, когато вноските за фонда за декарбонизация приключват ефекта е бъде още по-голям.
От Добромир Добрев постъпи въпрос относно избора на 4-те населени места и дали би могъл да бъде избран града, но сумата за него чувствително надхвърля прага от 2 млн., а тегловите нива на 4-та населени места са по-високи, което дава по-голям шанс за одобрение. Предложението се прие при следното разпределение на гласовете при гласуването:
	За
	Против
	Въздържали се

	7
	0
	0



Предложение с рег. № 129/19.02.2024 се прие.

7. Предложение с рег. № 130/19.02.2024 относно „Приемане на решение за поправка на очевидна фактическа грешка, допусната в Решение № 25 от Протокол № 4/21.12.2023 г., взето на редовна сесия на Общински съвет Горна Оряховица.

Предложението се прие без допълнителни въпроси при следното разпределение на гласовете при гласуването: 
	За
	Против
	Въздържали се

	7
	0
	0



Предложение с рег. № 130/19.02.2024 се прие.
8. Предложение с рег. № 131/19.02.2024, проект за Решение „Общински съвет Горна Оряховица дава съгласие да бъдат открити публични търгове с тайно наддаване за 3 поземлени имота в „ИНДУСТРИАЛЕН ПАРК - РЯХОВЕЦ” ЕАД, както и възлага на изпълнителния директор на дружеството изготвянето на тръжна документация и обявяването на търговете, както и одобрява условията, които да бъдат заложени“. 

Савадор Ганчев не участва в гласуването поради конфликт на интереси.
Предложението беше дискутирано интензивно. Постъпиха следните предложения от страна на общински съветници:

Предложение 1 Добромир Добрев: Да се повиши предложената в пазарната оценка цена от 41,50 лв./кв.м. без ДДС до 50,00 лв./кв.м. без ДДС.

Предложение 1 протече при следното разпределение на гласовете при гласуването:

	За
	Против
	Въздържали се

	1
	0
	5


Предложение 1 не се прие.

Предложение 2 Добромир Добрев: След изготвяне на документацията същата да бъде внесена отново за разглеждане и одобрение в Общински съвет. 

Предложение 2 протече при следното разпределение на гласовете при гласуването:

	За
	Против
	Въздържали се

	4
	1
	1


Предложение 2 се прие.

Предложение 3 Милен Маринов: Да се проучи възможността за обратно придобиване на имотите при неосъществяване на инвестиционните намерения от страна на спечелилите инвеститори. 

Предложение 3 протече при следното разпределение на гласовете при гласуването:

	За
	Против
	Въздържали се

	6
	0
	0


Предложение 3 се прие.

Предложение с рег. № 131/19.02.2024 протече при следното разпределение на гласовете при гласуването:
	За
	Против
	Въздържали се

	6
	0
	0



Предложение с рег. № 131/19.02.2024 се прие.

9. Предложение от Огнян Стоянов – Председател на Общински съвет Горна Оряховица, проект за Решение „ОТНОСНО: Обявяване на конкурс за избор на членове на Съвета на Директорите /СД/ на „ИНДУСТРИАЛЕН ПАРК - РЯХОВЕЦ” ЕАД съгласно Закона за публичните предприятия (ЗПП)“.  

Предложението протече при следното разпределение на гласовете при гласуването:

	За
	Против
	Въздържали се

	6
	0
	0



Предложението се прие.


10. Предложение с рег. № 137/19.02.2024, проект за Решение „ОТНОСНО: Даване на съгласие за кандидатстване на Община Горна Оряховица с проектно предложение по Компонент 1 „Придобиване на дълготрайни активи, текущо поддържане на материалната база; изграждане на нова, реконструкция и модернизация на съществуваща материална база за предоставяне на социални услуги пред Фонд „Социална закрила“ към Министерството на труда и социалната политика за извършване на СМР дейности в Кризисен център – гр. Г. Оряховица. Общински съвет Горна Оряховица дава съгласие за осигуряване на съфинансиране от общинския бюджет в размер на 11 % от общия бюджет на проектното предложение по Компонент 1“.  

Предложението се прие без допълнителни въпроси при следното разпределение на гласовете при гласуването: 
	За
	Против
	Въздържали се

	7
	0
	0



Предложение с рег. № 137/19.02.2024 се прие.

